CELEX: 52006PC0776
Language: sl
Date: 2006-12-08
Title: Predlog sklep Sveta o stališču Skupnosti v Pridružitvenem svetu o izvajanju člena 84 Evro-sredozemskega sporazuma o pridružitvi med Evropskima skupnostma in njunimi državami članicami na eni strani in Republiko Tunizijo na drugi strani

Pomembno pravno obvestilo

|

52006PC0776

Predlog sklep Sveta o stališču Skupnosti v Pridružitvenem svetu o izvajanju člena 84 Evro-sredozemskega sporazuma o pridružitvi med Evropskima skupnostma in njunimi državami članicami na eni strani in Republiko Tunizijo na drugi strani  /* KOM/2006/0776 končno */  

	[pic] | KOMISIJA EVROPSKIH SKUPNOSTI |Bruselj, 8.12.2006COM(2006) 776 konč.PredlogSKLEP SVETAo stališču Skupnosti v Pridružitvenem svetu o izvajanju člena 84 Evro-sredozemskega sporazuma o pridružitvi med Evropskima skupnostma in njunimi državami članicami na eni strani in Republiko Tunizijo na drugi strani(predložila Komisija)OBRAZLOŽITVENI MEMORANDUM1. Pridružitveni sporazumi so pravna podlaga za odnose med Evropsko unijo in državami, ki sodelujejo v Barcelonskem procesu.2. Zaradi vse večje tehnične kompleksnosti odnosov med EU in državami v južnem Sredozemlju, ki je posledica izvajanja evro-sredozemskih sporazumov ter sosedske politike, je treba delovanje institucij teh sporazumov uskladiti s tem razvojem. Zato so bili pri pridružitvenih odborih v okviru evro-sredozemskih sporazumov oblikovani pododbori, da bi spremljali izvajanje prednostnih nalog partnerstva in približevanje zakonodaje.3. Pridružitveni sporazum med EU in Tunizijo je začel veljati 1. marca 1998. Ustanovljenih je bilo že šest pododborov za: „notranji trg“, „industrijo, trgovino in storitve“, „promet, okolje in energetiko“, „raziskave in inovacije“, „kmetijstvo in ribištvo“ ter „pravosodje in varnost“. Poleg tega sta bila ustanovljena tudi odbor za carinsko sodelovanje in delovna skupina na področju socialnih zadev.4. Človekove pravice in temeljne svoboščine so sestavni in bistveni del okvira, ki ureja odnose med Evropsko unijo in njenimi sredozemskimi partnericami v regionalnem kontekstu Barcelonskega procesa/evro-sredozemskega partnerstva ter preko dvostranskih pridružitvenih sporazumov s sredozemskimi partnerskimi državami.5. Komisija s tega vidika in v skladu z akcijskim načrtom sosedske politike, o katerem sta se dogovorili EU in Tunizija, predlaga, da bi se poleg pododborov in skupin, ki so že predvidene ali ustanovljene s pridružitvenim sporazumom, uradno ustanovil nov pododbor za človekove pravice in demokracijo.6. V organizacijskem smislu se bo novemu pododboru, vsaj kar zadeva EU, predsedovalo v skladu z istimi predpisi, kot veljajo za Pridružitveni odbor. V primeru razprave o zadevah, ki spadajo v naslova V in VI Pogodbe o Evropski uniji, bo Pododboru predsedoval predstavnik Sveta, ki bo tudi zastopal stališče držav članic. V takih primerih bo Komisija dejavno sodelovala v razpravah, s katerimi se bo opredelil pristop, ki ga je treba uporabiti, in cilji, ki jih je treba doseči na zasedanjih Pododbora.7. Namen in zadeve, ki jih pokriva Pododbor, ter izvedbeni postopki so zapisani v priloženem poslovniku. O nalogah in poslovniku Pododbora se je neuradno razpravljalo s tunizijskimi organi.PredlogSKLEP SVETAo stališču Skupnosti v Pridružitvenem svetu o izvajanju člena 84 Evro-sredozemskega sporazuma o pridružitvi med Evropskima skupnostma in njunimi državami članicami na eni strani in Republiko Tunizijo na drugi straniSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,ob upoštevanju predloga Komisije[1],ob upoštevanju naslednjega:(1) Evro-sredozemski sporazum o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani je bil podpisan 17. julija 1995, veljati pa je začel 1. marca 1998.(2) Člen 84 navedenega sporazuma določa, da se lahko Pridružitveni svet odloči in oblikuje kakršno koli delovno skupino ali organ, potreben za izvajanje Sporazuma –SKLENIL:Člen 1Stališče, ki ga mora Skupnost zavzeti v Pridružitvenem svetu, ustanovljenem z Evro-sredozemskim sporazumom med Evropskima skupnostma in njunimi državami članicami na eni strani ter Republiko Tunizijo na drugi strani, glede izvajanja člena 84 Sporazuma, temelji na osnutku Sklepa Pridružitvenega sveta, priloženem k temu sklepu.Člen 2Pododbor je sestavljen iz predstavnikov Evropske skupnosti in njenih držav članic ter predstavnikov vlade Republike Tunizije, predsedujeta pa mu izmenično obe strani. Predstavnik Evropske skupnosti predseduje Pododboru v imenu Evropske komisije in njenih držav članic ter razpravlja o zadevah, ki so v pristojnosti Skupnosti. Za zadeve, ki spadajo v naslova V in VI Pogodbe o Evropski uniji, pa stališče EU izraža predstavnik predsedstva Sveta. Zagotoviti je treba popolno skladnost stališča EU. Države članice bodo obveščene o zasedanjih Pododbora in nanje tudi povabljene.V Bruslju,Za SvetPredsednikPRILOGAOsnutek z dne 1. junija 2006SKLEP PRIDRUŽITVENEGA SVETA EU-TUNIZIJAo ustanovitvi Pododbora za človekove pravice in demokracijoPridružitveni svet EU-Tunizija je –ob upoštevanju Evro-sredozemskega sporazuma o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani,ob upoštevanju naslednjega:1.  Spoštovanje demokratičnih načel, človekovih pravic in temeljnih svoboščin je sestavni in bistveni del okvira, ki ureja odnose med Evropsko unijo (EU) in njenimi sredozemskimi partnericami.2.  O teh zadevah se bo zaradi njihove pomembnosti, kolikor so bistveni del Pridružitvenega sporazuma, ustrezno razpravljalo v okviru različnih organov, ustanovljenih na podlagi Sporazuma.3.  Sosedska politika si je določila ambiciozne cilje, ki temeljijo na medsebojno priznani zavezanosti k skupnim vrednotam, ki zajemajo demokracijo, pravno državo, dobro upravljanje in spoštovanje človekovih pravic.4.  Odnosi med EU in državami v južnem Sredozemlju postajajo vse bolj kompleksni zaradi izvajanja evro-sredozemskih sporazumov in nadaljevanja evro-sredozemskega partnerstva.5.  Treba je spremljati izvajanje prednostnih nalog partnerstva in približevanje zakonodaje. Pristojnosti EU določajo okvir, znotraj katerega se lahko razvijajo odnosi in sodelovanje s sredozemskimi državami, pri čemer je treba upoštevati medsebojno usklajenost in uravnoteženost celotnega Barcelonskega procesa.6.  Pridružitveni svet se je že odločil ustanoviti pododbore v okviru Pridružitvenega odbora, da se zagotovi ustrezen institucionalni okvir za izvajanje in krepitev sodelovanja.7.  V členu 84 Sporazuma je predvideno oblikovanje delovnih skupin ali organov, potrebnih za izvajanje Sporazuma –SKLENIL:Edini členPri Pridružitvenem odboru EU-Tunizija se ustanovi Pododbor za človekove pravice in demokracijo in sprejme poslovnik iz Priloge 1.Teme v pristojnosti Pododbora za človekove pravice in demokracijo se lahko obravnavajo tudi na višji ravni – v okviru političnega dialoga med EU in Tunizijo.Pridružitveni odbor sprejme vse potrebne ukrepe za zagotovitev pravilnega delovanja Pododbora in o tem obvesti Pridružitveni svet.Ta sklep začne veljati na dan sprejetja.V […], dneZa Pridružitveni svetPRILOGA 1PoslovnikPododbor EU-Tunizija št. 7za človekove pravice in demokracijo1. Sestava in predsedovanjePododbor je sestavljen iz predstavnikov Evropske skupnosti in njenih držav članic na eni strani ter predstavnikov vlade Republike Tunizije na drugi strani. Predsedujeta pa mu izmenično obe strani.2. VlogaPododbor deluje pod vodstvom Pridružitvenega odbora, ki mu po vsakem zasedanju poroča. Pododbor nima nobene pristojnosti odločanja. Lahko pa Pridružitvenemu odboru predloži predloge.3. TemePododbor proučuje izvajanje Pridružitvenega sporazuma na spodaj naštetih področjih. Prav tako je poglaviten tehnični mehanizem, s katerim se spremlja izvajanje ukrepov na področju človekovih pravic in demokracije iz akcijskega načrta EU-Tunizija v okviru sosedske politike. Ocenjuje zlasti napredek pri približevanju, izvajanju in uporabi zakonodaj. Pobude, da bi na tem področju javne uprave sodelovale, se bodo po potrebi ocenjevale v skladu s akcijskim načrtom Evropske sosedske politike. Pododbor ocenjuje napredek in proučuje vsako težavo, ki lahko nastane na spodaj naštetih področjih, ter predlaga morebitne ukrepe.3.a – Pravna država in demokracija ter še zlasti: krepitev demokracije in pravne države; neodvisnost sodstva, dostop do sodišča in posodobitev sodstva.3.b – Ratifikacija in izvajanje najpomembnejših mednarodnih konvencij v zvezi s človekovimi pravicami in temeljnimi svoboščinami ter napredek pri procesu ratifikacije izbirnih protokolov, ki se nanašajo na konvencije, katerih pogodbenica je Tunizija.3.c – Krepitev upravne zmogljivosti nacionalnih institucij.Zgornji seznam ni popoln, tako da lahko Pridružitveni odbor vanj vključi še druge ustrezne zadeve, tudi horizontalne narave, npr. statistiko, zlasti kar zadeva izvajanje ukrepov za sodelovanje med EU in Tunizijo. Obravnavajo se lahko tudi posamezne zadeve, kadar to zahteva ena od strank.Pododbor lahko na zasedanju razpravlja tudi o zadevah, ki se nanašajo na enega, več ali na vsa zgoraj našteta področja.4. SekretariatUradnik Evropske komisije in uradnik vlade Republike Tunizije skupaj delujeta kot stalna sekretarja Pododbora.Vsa sporočila v zvezi s Pododborom se posredujejo sekretarjema Pododbora.5. ZasedanjaPododbor zaseda, kadar to zahtevajo okoliščine in najmanj enkrat na leto. Zasedanje se lahko skliče na zahtevo ene ali druge strani, ki je predložena odgovornemu sekretarju, ki jo posreduje drugi strani. Na zahtevo za zasedanje Pododbora sekretar druge strani odgovori v 15 delovnih dneh po njenem prejemu.Vsako zasedanje Pododbora poteka na kraju in ob času, o čemer se dogovorita obe strani.Odgovorni sekretar vsake strani skliče zasedanje po dogovoru s predsednikom. Pred vsakim zasedanjem je predsednik obveščen o predvideni sestavi delegacij obeh strani.Če se obe strani strinjata, lahko Pododbor zaradi zagotovitve podrobnejših informacij na zasedanja povabi strokovnjake.6. Dnevni red zasedanjSekretarjema Pododbora je treba predložiti vse zahtevke za vključitev točk na dnevni red Pododbora.Predsednik pripravi začasni dnevni red za vsako zasedanje. Odgovorni sekretar Pododbora ga drugi stranki pošlje najpozneje deset dni pred začetkom zasedanja.O točkah za vključitev na začasni dnevni red je treba sekretarja obvestiti vsaj petnajst dni pred začetkom zasedanja. Spremno dokumentacijo morata obe strani prejeti vsaj sedem dni pred zasedanjem. V nujnih primerih se lahko pod pogojem, da se obe strani strinjata, so lahko ti roki krajši.Dnevni red sprejme Pododbor na začetku vsakega zasedanja.7. ZapisnikiZapisnik pišeta in ga potrdita oba sekretarja po vsakem zasedanju. En izvod zapisnika, skupaj s predlogi Pododbora, sekretarja Pododbora posredujeta sekretarjema in predsedniku Pridružitvenega odbora.8. Obveščanje javnostiČe ni drugače določeno, zasedanja Pododbora niso javna, ustrezni zapisniki pa so zaupni.[1] UL C […], […], str. […].